Document ID: 32008D0891

KOMISSION PÄÄTÖS,
tehty 26 päivänä marraskuuta 2008,
luvan antamisesta tietyille jäsenvaltioille säätää tilapäisiä poikkeuksia neuvoston direktiivin 2000/29/EY tietyistä säännöksistä Kanadan tietyistä maakunnista peräisin olevien siemenperunoiden osalta tehdyn päätöksen 2003/61/EY muuttamisesta
(tiedoksiannettu numerolla K(2008) 7317)
(Ainoastaan kreikan-, espanjan-, italian-, maltan- ja portugalinkieliset tekstit ovat todistusvoimaisia)
(2008/891/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan,
sekä katsoo seuraavaa:
(1)
Direktiivin 2000/29/EY mukaan Kanadasta peräisin olevia siemenperunoita ei saa tuoda yhteisöön. Direktiivissä sallitaan kuitenkin poikkeukset tästä säännöstä, jos haitallisten organismien leviämisvaaraa ei ole.
(2)
Komission päätöksessä 2003/61/EY (2) säädetään poikkeuksesta, joka koskee siemenperunoiden tuontia Kanadan tietyistä provinsseista Kreikkaan, Espanjaan, Italiaan, Kyprokselle, Maltalle ja Portugaliin tietyin edellytyksin.
(3)
Portugali on pyytänyt poikkeuksen jatkamista.
(4)
Poikkeuksen perusteena oleva tilanne on ennallaan, joten poikkeusta olisi sovellettava edelleen.
(5)
Päätöstä 2003/61/EY olisi sen vuoksi muutettava.
(6)
Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2003/61/EY seuraavasti:
1)
Korvataan 1 artiklan 2 kohdan c alakohta seuraavasti:
”c)
seuraavina perunoiden markkinointikausina: 1.2.2003-31.3.2003, 1.12.2003-31.3.2004, 1.12.2004-31.3.2005, 1.12.2005-31.3.2006, 1.12.2006-31.3.2007, 1.12.2007-31.3.2008, 1.12.2008-31.3.2009, 1.12.2009-31.3.2010 ja 1.12.2010-31.3.2011.”
2)
Korvataan 15 artiklassa päivämäärä ”31 päivää maaliskuuta 2008” päivämäärällä ”31 päivää maaliskuuta 2011”.
2 artikla
Tämä päätös on osoitettu Helleenien tasavallalle, Espanjan kuningaskunnalle, Italian tasavallalle, Kyproksen tasavallalle, Maltan tasavallalle ja Portugalin tasavallalle.
Tehty Brysselissä 26 päivänä marraskuuta 2008.

Labels: 17
3
6
18
15